Afg‘oniston maxsus kuchlari “Tolibon” jangarilari asirlikka olgan 105 kishini ozod qildi

Afg‘onistonning maxsus kuchlari tomonidan “Tolibon” harakati nazorati ostidagi qamoqxonadan kamida 105 kishi ozod qilindi. Bu haqda Tolo News telekanaliga tayanib, “RIA Novosti” xabar berdi.

Harbiy bo‘linma 31-may, payshanbaga o‘tar kechasi mamlakat janubidagi Hilmand viloyatining Kajaki tumanida maxsus operatsiyani amalga oshirgan. Ozod qilinganlarning barchasi — tinch aholi vakillari. Ulardan 5 nafari — ayol kishilar.
Jangarilardan to‘rt nafari yo‘q qilingan, bittasi qo‘lga olingan, shuningdek, xavfsizlik kuchlari tomonidan operatsiya vaqtida 10 ta mototsikl olib qo‘yilgan.